3
4

Anexa  8
D O C U M E N T E L E
care trebuie să se găsească la bordul autovehiculului  

pe tot parcursul călătoriei cu o autorizaţie multilaterală CEMT

pentru autovehicule „EURO V sigur”, „EEV sigur” și „EURO VI sigur”, 
● inclusiv cazul particular al autovehiculele cu masa maximă autorizată cuprinsă între 3,5 tone şi 6 tone care derulează transport pe baza autorizației CEMT  
1. Autorizația CEMT, în format digital, generată de Sistemul Digital ECMT <Document digital CEMT>,care cuantifică informații privitoare la:

● valabilitate: anuală sau pe termen scurt (valabilă pentru 30 zile);
● corespunzătoare categoriei de vehicul pentru care se poate utiliza („Euro V sigur” şi „Euro VI sigur”); 
● dacă este cazul, restricționată sau nu pentru anumite state CEMT (A, GR, I, RUS, H).

● stocată sub forma unui fișier digital pe un dispozitiv mobil sau tipărită pe hârtie albă; 
¤ nu este obligatorie deținerea autorizației CEMT în format tipărit la bordul autovehiculului.
2. Documentul digital de informare asupra cursei CEMT <Journey Information Document>, corespunzătoare autorizației CEMT sub care operează autovehicul respectiv.
● generată de Sistemul Digital ECMT;

● actualizată cu detaliile ultimei curse care utilizează autorizația CEMT corespunzătoare;

● stocată sub forma unui fișier digital pe un dispozitiv mobil sau tipărită pe hârtie albă; 
¤ nu este obligatorie deținerea documentului respectiv, în format tipărit la bordul autovehiculului.
*
3. 
Certificatul CEMT de conformitate cu cerinţele tehnice şi de siguranță pentru autovehicule „EURO V sigur”, „EEV sigur” şi EURO VI sigur”, 
al cărui model este prevăzut în Anexa 9.a.(Anexa 4 din Ghidul CEMT 2026 și OMTI 45/2022 cu modificările ulterioare); certificatul respectiv este emis de către Registrul Auto Român - RAR numai în cazul în care el nu a fost emis de către fabricantul autovehiculului sau reprezentantul autorizat al acestuia în România ori în cazul în care fabricantul nu are reprezentant autorizat în România și numai dacă RAR deţine sau are acces la documentele tehnice necesare emiterii lui.

În cazul în care nu toate echipamentele autovehiculului sunt montate de fabricantul acestuia, certificatul respectiv este emis de către RAR cu condiția prezentării, de către deţinătorul autovehiculului, a acceptului fabricantului cu privire la modificările constructive efectuate ulterior fabricării autovehiculului, precum şi a documentelor tehnice de omologare/certificare privitoare la aceste modificări.

Certificatul va fi imprimat faţă/verso pe hârtie verde pal şi completat într-una din cele patru limbi (limba statului de înmatriculare sau franceza, engleza sau germana), fiind eliberat împreună cu formulare necompletate ale acestuia traduse în cel puțin două din cele trei limbi: franceză, engleză sau germană.

Certificatul respectiv este emis o sigura dată pentru vehicul şi nu trebuie să fie reînnoit decât dacă datele de bază menţionate în certificatul respectiv, pentru orice tip de emisie, se modifică. 
	Certificatul respectiv trebuie încărcat în Sistemul digital CEMT (DS) iar originalul acestuia trebuie sa fie la bordul autovehiculului și utilizat în procedura de control. 


Secretariatul CEMT a făcut următoarele precizări privitoare la valabilitatea certificatelor deja emise:
● Certificatele de conformitate cu normele tehnice privitoare la poluarea chimică și sonoră precum și certificatele de îndeplinire a cerințelor de siguranță pentru vehicule „Euro V sigur” emise înainte de 31 decembrie 2008 conform ITF/TMB/TR(2008)4, rămân valabile în continuare.
● Certificatele de conformitate cu normele tehnice privitoare la poluarea chimică și sonoră precum și certificatele de îndeplinire a cerințele de siguranță pentru vehiculele „EURO III sigur”, „EURO IV sigur” sau „EURO V sigur” emise înainte de 31 decembrie 2013, conform Anexa 4 Ghidul CEMT 2009, rămân valabile în continuare.
● Certificatele de conformitate cu normele tehnice privitoare la poluarea chimică și sonoră și certificatele de îndeplinire a cerințele de siguranță pentru vehiculele „EURO IV sigur”, „EURO V sigur”, „EEV sigur”, „EURO VI sigur” emise înainte de 31 decembrie 2021 conform Anexei 4 Ghidul CEMT 2014, rămân valabile în continuare.

● Certificatele de conformitate cu normele tehnice privitoare la poluarea chimică și sonoră și certificatele de îndeplinire a cerințele de siguranță pentru vehiculele „EURO V sigur”, „EEV sigur” sau „EURO VI sigur” (Anexa 4 din Ghidul 2022), emise înainte de 31 decembrie 2025 și pentru vehiculele „EURO V sigur” şi „EEV sigur” la care nu s-a înlocuit tahograful cu un tahograf inteligent/smart, rămân valabile.

● Vehicule care au fost înmatriculate pentru prima dată înainte de amendarea Directivei sau Regulamentului, așa cum se menționează in Ghidul CEMT, trebuie sa îndeplinească cerințele versiunii directivei sau regulamentului aplicabile la momentul respectiv. 

● începând cu 01 ianuarie 2026 se utilizează certificatele prezentate în Anexa 9 a (Anexa 4 din Ghidul CEMT 2026).

	¤  Cazul particular al autovehiculelor cu masa maximă autorizată cuprinsă între 3,5 tone și 6 tone.

În cazul autovehiculelor cu masa maximă autorizată cuprinsă între 3,5 tone și 6 tone, modelul certificatului utilizat este prezentat în Anexa 10.a. (Anexa 9 din Ghidul CEMT 2026 și OMTI 45/2022 cu modificările ulterioare). El îndeplinește aceleași condiții referitoare la emitere ca și certificatul menționat în paragraful anterior.
Secretariatul CEMT a făcut următoarele precizări privitoare la valabilitatea certificatelor deja emise:
● Certificatele de conformitate cu normele tehnice privitoare la poluarea chimică și sonoră și certificatele de îndeplinire a cerințele de siguranță pentru autovehiculele „EURO IV/4 sigur”, „EURO V/5 sigur”, „EEV sigur” sau „EURO VI/6 sigur”, cu  masa maximă autorizată peste 3,5 tone și care nu depășesc 6 tone, emise înainte de 31 decembrie 2021 conform ITF/TMB/TR/MQ(2014)1/Final, rămân valabile. 
● Certificatele de conformitate cu normele tehnice privitoare la poluarea chimică și sonoră și certificatele de îndeplinire a cerințele de siguranță pentru autovehiculele „EURO V/5 sigur”, „EEV sigur” sau „EURO VI/6 sigur”, cu  masa maximă autorizată peste 3,5 tone și care nu depășesc 6 tone (incluzând cazul specific al autovehiculelor peste 6 tone) (Anexa 9a Ghidului CEMT 2022), emise înainte de 31 decembrie 2025 și pentru autovehiculele „EURO V sigur” și „EEV sigur” la care nu s-a înlocuit tahograful cu un tahograf inteligent/smart, rămân valabile.


*
4.
Certificatul CEMT de conformitate cu normele tehnice de siguranță pentru remorci/semiremorci:

(Anexa 5 din Ghidul CEMT 2026 și OMTI 45/2022 cu modificările ulterioare), al cărui model este prevăzut în Anexa 9.b., este emis de către RAR numai în cazul în care el nu a fost emis de către fabricantul vehiculului sau reprezentantul autorizat al acestuia în România ori în cazul în care fabricantul nu are reprezentant autorizat în România şi numai dacă RAR deţine sau are acces la documentele tehnice necesare emiterii lui.

În cazul în care nu toate echipamentele vehiculului sunt montate de fabricantul acestuia, certificatul respectiv este emis de către R.A.R., cu condiţia prezentării, de către deținătorul vehiculului, a acceptului fabricantului cu privire la modificările constructive efectuate ulterior fabricării vehiculului, precum şi a documentelor tehnice de omologare/certificare privitoare la aceste modificări. 

Certificatul va fi imprimat față/verso pe hârtie galben pal și completat într-una din cele patru limbi (limba statului de înmatriculare sau franceza, engleza sau germana), fiind eliberat împreună cu formulare necompletate ale acestuia traduse în cel puțin două din cele trei limbi: franceză, engleză sau germană.
	Certificatul respectiv trebuie încărcat în Sistemul digital CEMT (DS) iar originalul acestuia trebuie să fie la bordul autovehiculului și utilizat în procedura de control. 


● Începând cu 01 ianuarie 2022 se utilizează modelul de certificat menționat în Anexa 9.b.;  certificatele emise înainte de 31 decembrie 2021 rămân valabile. Vehicule care au fost înmatriculate pentru prima dată înainte de amendarea Directivei sau Regulamentului, așa cum se menționează in Ghidul CEMT, trebuie sa îndeplinească cerințele versiunii directivei sau regulamentului aplicabile la momentul respectiv. 

	¤     Cazul particular al remorcilor cu masa maximă autorizată de până la 3,5 tone:
        Certificatul de conformitate cu normele tehnice de siguranță pentru remorci cu masa maximă autorizată de până la 3,5 tone este prezentat în Anexa 10.b. (Anexa 10 din Ghidul CEMT 2026 și OMTI 45/2022 cu modificările ulterioare). El îndeplinește aceleași condiții referitoare la emitere ca și certificatul menționat în paragraful anterior.

          ● Începând cu 01 ianuarie 2022 se utilizează modelul de certificat menționat în Anexa 10.b, certificate emise pentru categoria respectivă de vehicule înainte de 31 decembrie 2021 rămân valabile. 


*
5.    Certificatele CEMT privind inspecţia tehnică pentru autovehicule și pentru remorci sau semiremorci, (Anexa 6 din Ghidul CEMT 2026 și OMTI 45/2022 cu modificările ulterioare), imprimat pe hârtie albă şi completat într-una din cele patru limbi (limba statului de înmatriculare sau franceza, engleza sau germana), fiind eliberat împreună cu formulare necompletate ale acestuia traduse în cel puțin două din cele trei limbi: franceză, engleză sau germană.

Certificatul este emis, completat și numerotat de către R.A.R. 
El trebuie reînnoit în fiecare an. 
	Certificatul CEMT privind inspecția tehnică pentru autovehicule trebuie încărcat în Sistemul digital CEMT (DS) iar originalul acestuia trebuie să fie la bordul autovehiculului și utilizat în procedura de control. 

	Certificatul CEMT privind inspecția tehnică pentru remorci sau semiremorci poate fi încărcat în Sistemul digital CEMT (DS) (ÎNCĂRCAREA NU ESTE OBLIGATORIE ÎN ACEST CAZ) iar originalul acestuia trebuie să fie la bordul autovehiculului și utilizat în procedura de control.


Modelul, în limba engleză, a Certificatului respectiv este prezentat în Anexa 9.c. (Anexa 6 din Ghidul CEMT 2026).

● deoarece data primei înmatriculari a vehiculului nu este indicată în certificatele CEMT menţionate, toate vehiculele – indiferent dacă sunt noi sau vechi sunt obligate să deţină acest certificat la bordul vehiculului pe durata derulării unui transport sub o autorizaţie CEMT, facilitând astfel controlul rapid și simplu al documentelor;

● în cazul în care certificatele de conformitate menționate mai sus au fost emise înainte de 31 decembrie 2021, în timpul inspecție tehnice se certifică faptul că vehiculul a fost echipat corespunzător celor menționate în varianta Directivei aplicabile în momentul primei înmatriculări a vehiculului respectiv;

● certificatul este valabil până la sfârșitul lunii calendaristice în care expiră valabilitatea certificatului respectiv. ex: dacă certificatul expiră la 15 august, el se consideră  valabil până la sfârșitul lunii respective (31 august); 

	Cazul particular al autovehiculelor cu masa maximă autorizată cuprinsă între 3,5 tone și 6 tone. 

	Certificatul menționat la punctul 5, se eliberează și pentru autovehiculele cu masa maximă autorizată cuprinsă între 3,5 și 6 tone precum și pentru remorcile cu masa maximă autorizată sub 3,5 tone dar mai mare de 0,75 tone, în aceleași condiții ca cele menționate anterior.  


